ΓΡΑΠΤΗ ΕΡΩΤΗΣΗ P-0930/00

υποβολή: Stefano Zappal (PPE-DE) προς την Επιτροπή

(22 Μαρτίου 2000)

Θέμα: Σεισμοπαθείς Lazio

Δεδομένου ότι στις 11.3.2000 στην Ιταλία (Lazio) ορισμένοι δήμοι επλήγησαν από σημαντικών διαστάσεων σεισμό. Οι δήμοι αυτοί βρίσκονται σε μια λοφώδη ζώνη με ιδιαίτερα οικονομικά και κοινωνικά προβλήματα, καθώς και προβλήματα επικοινωνίας,

Οι δήμοι αυτοί, για ιστορικούς λόγους, έχουν κτήρια που δεν ανταποκρίνονται στις πρόσφατες αντισεισμικές προδιαγραφές και, επομένως, ιδιαιτέρως ευάλωτα,

Η πρώτη εκτίμηση των εμφανών ζημιών οι δημόσιες αρχές προβαίνουν ήδη σε εξέταση εις βάθος ανέρχεται σε πολλές δεκάδες δισεκατομμύρια λίρες (πολλές δεκάδες εκατομμύρια ευρώ),

Ο πληγής πληθυσμός αναγκάστηκε να ζητήσει προσωρινή στέγη σε σκηνές, κοντέινερς ή σε συγγενείς εγκατεστημένους σε μακρινές περιοχές, κατά κανόνα πρόκειται για άτομα ασθενούς οικονομικής κατάστασης και προχωρημένης ηλικίας, που για τους λόγους αυτούς αγωνιούν για το μέλλον.

Ερωτάται η Επιτροπή:

1. ποια επείγοντα μέτρα σκοπεύει να πάρει, προκειμένου να αρχίσει το ταχύτερο η αποκατάσταση των περιοχών που έχουν πληγεί;

2. ποιες πρωτοβουλίες προτίθεται να εγκρίνει για να ενθαρρύνει τη λήψη κατάλληλων μέτρων εκ μέρους των περιφερειακών και εθνικών αρχών;

Απάντηση του κ. Barnier εξ ονόματος της Επιτροπής

(10 Μαΐου 2000)

Η Επιτροπή δίδει ιδιαίτερη σημασία στις κοινωνικές και οικονομικές συνέπειες που προκύπτουν από το σεισμό που έπληξε ορισμένες κοινότητες του Λάτιου στις 11 Μαρτίου 2000.

Αν και δενφίσταται πλέον γραμμή του προϋπολογισμού για επείγουσα βοήθεια σε περίπτωση φυσικής καταστροφής, η Επιτροπή θα κάνει ότι μπορεί για να βοηθήσει τις πληγείσες ζώνες για την ανοικοδόμηση των καταστραφέντων και την παροχή της αναγκαίας βοήθειας στα άτομα που έχουν θιγεί.

Αξίζει να σημειωθεί ότι η διαρθρωτική πολιτική και η πολιτική συνοχής της Κοινότητας έχουν ως πρωταρχικό στόχο τη συμβολή στη μείωση των οικονομικών και κοινωνικών διαφορών, τα Διαρθρωτικά όμως Ταμεία δεν παρέχουν επείγουσες ενισχύσεις. Ωστόσο, λαμβανομένουπόψη του πεδίου εφαρμογής τους, μπορούν να παράσχουν σημαντική βοήθεια στην οικονομική και κοινωνική ανοικοδόμηση των πληγεισών περιφερειών.

Ο νέος κανονισμός του Συμβουλίου της 21ης Ιουνίου 1999, (ΕΚ) αριθ. 1260/99 περί γενικών διατάξεων για τα Διαρθρωτικά Ταμεία(1) για την περίοδο προγραμματισμού 2000-2006 προβλέπει πράγματι διάφορα μέσα που θα μπορούν να χρησιμοποιηθούν προκειμένου να παρασχεθεί βοήθεια στην ανοικοδόμηση τωνποδομών, και στην ανασύσταση του δυναμικού και των μέσων παραγωγής, τα οποία έχουν ουσιαστική σημασία για την οικονομική ανάπτυξη των περιφερειών της Κοινότητας.

Οι ζώνες που θα ληφθούνπόψη στη νέα περιφερειακή κατανομή του Στόχου 2 για την Ιταλία μπορούν να τύχουν της συνδρομής των Διαρθρωτικών Ταμείων. Οι πληγείσες ζώνες που δεν θα αποτελέσουν τμήμα της νέας αυτής κατανομής, αλλά οι οποίες ήταν προηγουμένως επιλέξιμες βάσει των παλαιών Στόχων 2 και 5β, θα μπορούν επίσης να λαμβάνουν πιστώσεις στο πλαίσιο της μεταβατικής στήριξης. Οι πληγείσες ζώνες, οι οποίες δεν είναι επιλέξιμες, δεν μπορούν να τύχουν της στήριξης στο πλαίσιο του Στόχου 2 των Διαρθρωτικών Ταμείων.

Στο πλαίσιο της ρύθμισης αυτής, η Επιτροπή θα εξετάσει με τη μεγαλύτερη προσοχή κάθε αίτηση που προέρχεται από τις εθνικές και περιφερειακές αρχές.

(1) ΕΕ L 161 της 26.6.1999.